
THESIS, 

I 

Quaenam  sunt  mortis  frequentiores  causce,  tum  post  gravia 
vulnera,  tum  post  magnas  Chirurgice  operationes  ? 


Frequentiores  mortis  causae  post  vulnus  aliquod  corpori  sano  et 
vigenti  inflictum,  aut  post  operationem  chirurgicam  rite  effectam 
eaedem  fere  sunt  in  utroque  casu. 

Etenim  vel  alimentorum  abusu,  vel  ex  aere  vitiato  oriuntur  symp- 
tomata, quibus  vulnus  antea  simplex  fit  lethale,  aut  operatio  scite 
perpetrata  corrumpitur,  et  in  perniciem  aegrotantis  vertitur. 

Sive  vulnere  quocumque  homo  laedatur,  sive  operationem  patiatur 
ad  debellandam  et  depulsandam  vim  mali  alicujus  interni,  aeger 
febre  corripitur,  quae,  nisi  vel  sponte  subsidat  et  evanescat,  vel  artis 
ope  superetur,  omnem  medendi  rationem  irritam  faciens , vires  op- 
primit et  mortem  inducit. 

Fingatur  animo  miles  cui  per  globum  pyrio  pulvere  immissum 
crus  avulsum  fuerit,  aut  vulnus  quodcumque  aliud  illatum;  percus- 
sio vulneri  ipsi  vim  graviorem  addet  ac  vulnus  ipsum  quod  in  vehi- 
culo, quo  aeger  e certamine  effertur,  jactatum  et  suis  se  labris  al- 
lidens gangrenam  concipiet  qua  carnes  contusae  in  tabem  saniosam 
corrumpentur,  et  miser  tum  aegritudine,  quum  malo  ipso  peribit. 

Fingatur  nunc , quod  etiam  plerumque  fit,  homo  cujus  membrum 
aliquod,  pectus  aut  caput  ictu  quodam  fractum  fuerit,  occumbet 
et  interibit,  nisi  cito  chirurgi  manu  admota,  curatio  subsequatur, 


v ° ; 

'sive  per  reductionem  membri  fracti , sive  per  missionem  sanguinis 
ad  pectus  levandum  , sive  per  terebrationem  cranii,  ne  encephalum 
fragmine  ossis  oppressum  in  saniem  purulentam  diffluat. 

Si  quid  discriminis  inter  causas  mortis , post  vulnus  inflictum  aut 
post  operationem  chirurgicam,  occurrat,  vel  in  aegritudine  animi 
in  se  ipso  dolorem  recludentis , vel  in  adjunctis  et  supervenientibus 
aliquot  symptomatibus  potius  deprehendetur  , quam  in  vulnere 
ipso,  modo  non  sit  per  se  lethale,  aut  in  operatione,  modo  juxta 
artis  normam  et  leges  effecta  fuerit. 

Alia  est  iterum  causa  mortis , quse  non  tam  in  vulnere  aut  inci- 
sione constat , ac  in  dolore  patientis.  Si  quidem  malum  ferre  impo- 
tens , et  sui  sensu  amisso,  collabitur,  nec  jam  se  recreare  potest,  et 
animam  efflat,  quam  recipere  non  ultra  illi  datur. 

Quaecumque  gravibus  vulneribus  aut  chirurgicis  operationibus 
majoribus  accidunt  mala,  secundum  proprias  ipsorum  sedes,  in 
duas  species  recte  dividuntur  : nempe , quae  comitantur  laesiones 
quasdam  organicas,  et  quae  laesiones  istas  subsequuntur. 

Ideo  in  primo  casu,  ex  laeso  encephalo  provenit  saepenumero  ma- 
jor minorve  in  facultatibus  intellectus  interturbatio.  Si  cor  aut  pul- 
mones laesa  fuerint,  circulatio  et  respiratio  coarctabuntur , et  mors 
ita  hemorragiae  aut  in  quadam  cavitate  effusioni  succedet. 

Num  vero  accidentibus  his  malis  quae  proxime  oriuntur  ex  or- 
gani cujusdam  laesione  tantummodo  post  vulnera  haec  graviora  fiunt? 
Nonne  etiam  post  operationem  eveniunt  symptomata  quae  tamen 
ex  ipsa  laesione  organica  oriri  non  videntur  aut  non  putantur? Tunc 
quidem  chirurgicalis  morbus  affectionibus  complicatur  , quae  ad 
dominium  medicinae  pertinere  vulgo  creduntur.  In  casibus  hisce 
arduis , vir  artis  suae  peritus  vulneris  curationem  festinare  debet  , 
et  identidem  progressibus  obstare  interni  alicujus  morbi , aut  prae- 
sentis, aut  futuri.  Plerumque  fit  ut  ambo,  externus  internusque, 
alter  alterius  curationem  praepediant ; ideoque  chirurgus  artis  suae 
potens  , ingenio  eo  necesse  est  ut  praeditus  sit,  quo  utriusque  me- 
dendi rationem  eligere  ei  sit  promptum  et  utile , nulli  amborum 
alii  per  alium  nocituram.  Is  est  sane  medicus  et  chirurgus,  qui  pru- 

dens  et  sagax,  duarum  simul  affectionum  sanationem  procurare 
potest,  quarum  altera  alteri  seque  repugnat,  ac  altera  ab  altera  in 
sui  causa  differt.  Qui  vero  sententiae  huic  adversantur,  chirurgum 
praejudicant,  per  opinionem  nimium  diffusam  , hominem  esse  ad 
externos  morbos  curandos  solummodo  idoneum,  et  medici  consi- 
lio ad  interna  mala  sananda  auscultantem,  ut  invia  tenenda  non 
aberret.  His  in  casibus  chirurgus  notionibus  anatomicis  praestans  , 

. legibus  etiam  physiologiae  obsequi  debet,  qua  quidem  sympathicas 
relationes  discernere  potest  quae  saepe  observantur,  et  etiam  primo 
intuitu  quasi  nunquam  futurae  reputantur.  Imo  inter  se  ponde- 
randae sunt  varietates  temperamentorum , sexuum  , aetatum  , anni 
tempestatum,  aeris  lemperierum  et  climatum,  a quibus  pendent 
operationum  exitus,  aut  periculosae  alicujus  operationis  subsequen- 
tia.  Est  alia,  ad  quam  parum  aut  raro  fortasse  attenditur,  causa  ma- 
lorum secundario  accidentium,  scilicet  affectio  mentis,  quae  chirurgo 
detegenda  est  ad  prognosticum  exitus  prosperi  vel  infelicis  vulnerum 
quibus  aeger  plus  minusve  laborat,  prout  animus  ejus  majori  mi- 
norive  aegritudine  conflictatur.  Etenim  quam  multi,  dum  curantur 
eorum  vulnera,  mentis  angoribus  succumbunt,  magis  quam  cor- 
poris doloribus  afflicti  ? 

Infinita  prope  numero  sunt  quaecumque  varia  ex  varietate 
&a6ec7£a)s  orientia  in  vulnera  agunt  bene  vel  male  ideo  finitura. 
Nonne  e sanguinea  constitutione  erumpent  hi  sanguinis  effluxus 
quibus  peritissimi  inter  chirurgos  obstare  numquam  possunt;  et 
inflammatoria  haec  erasis  cujus  periodus  aeque  rapida  est  ac  exi- 
tiabilis ! 

Si  major  quaedam  operatio  effecta  fuerit  in  corpore  valido  quidem 
et  vegeto,  sed  cujus  nervi  in  totam  animatam  compagem  ineluctabile 
exercent  imperium,  quantum  timendum  est  ne  tetanica  spasmata 
nervorum  irritationem  subsequantur? 

Hepaticum  systema  valde  exaltatum  et  agitatum,  suborientia  mala 
inducens , sicut  lymphaticum  primario  vulneri  seu  casu  seu  arte 
vulneraria  inflicto  adjunctum  , quot  et  quantas  mutationes  in  vul- 
nere primigenio,  aut  in  operatione  rite  facta  non  producent? 

iEgrotanti  tonica  illa  virtute  fere  orbato  qua  sanguinea  corporis 
conditio  per  nimiam  actionem  suam  curationi  vulneris  officere  potest, 
jactura  sanguinis  incurrenda  erit,  eo  quod,  systemate  absorbente 
maxime  evoluto,  et  tonica  virtute  minime  activa,  e vulnere  largo  et 
profundo  pus  abundans  immittetur , quo  aegrotans  exhaustus  inte- 
ribit, seu  cachexiae  succumbens  mox  adventurae  , seu  actioni  syste- 
matis absorbentis  quod  in  tota  animali  oeconomia  secum  ducens 
resorptionis  purulentae  productum,  hunc  aegrotantem  in  diathesim 
purulentam  collapsum  exanimabit. 

Si  igitur  minime  dubitandum  sit  quin  idiosyncrases  suae  potestati 
subjectum  habeant  prognosticum  gravium  vulnerum , verum  est 
quoque  de  aetatibus  variis  idem  dicendum  esse. 

Itaque  juventus  et  virilis  aetas  quanquam  viribus  conditionibusque 
bene  praeditae,  quibus  ars  adjuvari  sperat  in  operationibus  chirurgicis 
eadem  tamen  accidentia  procreare  possunt,  ac  quae  vel  ex  sanguinea 
vel  nervosa  constitutione  formidanda  sunt.  In  infantibus,  cerebrum 
evolutioni  virium  praesidens,  vim  etiam  majorem, post  gravia  vulnera, 
in  totum  corpus  rependit.  In  adultos  autem  numerosa  morborum 
pectoralium  cohors  incumbit  cum  omnibus  quifius  in  sanitatem  aut 
in  lethum  vertuntur  varietatibus,  ita  ut  malasecundaria  seu  sympto- 
mata quae  sympathice  vulneribus  accidunt  in  variis  aetatibus,  descen- 
dere videantur , pro  aetatum  ratione,  e capite  ad  abdomen ; et  in  aetate 
mediainteradultam  et  senectutem  maxime  metuendaesunt  affectiones 
viscerum  abdominalium. 

Si  quantum  intersit  in  modis  quibus  agit  in  operationes  et  in 
vulnera  uterque  sexus  consideremus,  deprehendimus  in  femina 
peculiarem  nervorum  propensionem  ad  irritationem  qua  exagitatur 
ad  hunc  usque  gradum  viro  inexpertum,  quo  accidentia  sympto- 
mata graviora  fiunt.  Et  tamen  chirurgus  de  operationis  suae  exitu 
bene  sperare  debet,  reputans  virum  animosiorem  quidem,  et  ideo 
doloris  impatientiorem  vi  organica  praestare  qua  confisus  repellit 
actionem  cultri  chirurgici  ad  redintegrandam  sanitatem  adhibiti. 
Sexus  autem  muliebris  sensuum  mollitie  et  valetudine  minorj  ad 

dolores  patientius  ferendos  assuefactus,  manum  chirurgi  in  opera- 
tione patienda  libentius  admittit. 

Anni  tempestates  quantum  conferunt  ad  dignoscendum  futurum 
operationis  alicujus  successum,  hyeme  vel  aestate,  verno  tempore 
vel  autumno  effectae? 

Eventus  magnarum  tum  plagarum,  tum  operationum , iidem  fere 
sunt  in  omnibus  terrae  partibus.  Quaedam  sunt  tamen  sanitati  homi- 
num magis  conducibiles.  Ita,  ut  exemplo  utar,  consolidatio  plagarum 
citius  in  amoenis  provinciae  Gallicae  locis  et  Itali®,  maturabitur, 
ac  in  regionibus  zonarum  glacialium  aut  aequatoris  proximarum, 
rarius  symptomata  nervosa  sub  temperatis  accidunt  ac  sub  ferven- 
tibus coeli  partibus.  Multum  vulneribus  nocent  loca  morbis  ende- 
micis vastata,  qualia  in  febre  flava,  insui®  American®  Antillarum 
dict® ; in  peste,  Africana  littora ; in  paludosis  nempe  et  infimis  locis 
gignuntur  febres  intermittentes  et  scorbutum. 

Tempus  erat  quo  praxeos  periti  parum  ad  anni  tempestates  atten- 
debant in  quibus  vulnera  curantur  • veteres  e contra  eas  nimio 
plus  pensavisse  habentur.  At  vero  , qui  in  praxi  excelluerunt, 
ad  optatum  felicemque  finem  , operationes  in  tempus  opportunius 
prolatando  , perveniebant.  Sauciatis  s®pe  lethale  est  frigus  humi- 
dum  ; madidus  calor,  superabundante  vi  electrica,  febres  promovet 
sinistro  caractere,  ut  nosocomiorum  propria  putredine,  et  aliis  si- 
milibus vitiatas. 

Verno  tempore  commodius  curantur  et  sanantur  sauciati,  utpote 
quibus  prodesse  videatur  natur®  renascentis  emersio  e torpore  quo 
hyems  irretitum  tenebat  quodcumque  sub  coelo  vivit  et  spirat. 

Sauciati , sive  illos  l®serit  inimicus  ensis  , sive  amicus  Chirurgi 
cultellus , morbis  pr®valentibus  magis  obnoxii  sunt  ac  quicumque 
alii,  in  nosocomiis  pr®sertim,  ubi  h®c  furens  ad  contrahendos  mor- 
bos habitudo  ab  operationibus  efficiendis  avertere  debet,  ut  fit  in 
rebellibus  catharris,  in  pneumoniis,  acutis  pleuresibus,  ardoribus 
ventriculi,  viscerum , peritoniis  s®pissime  mortem  adducentibus. 

Ex  his  certum  eruitur  plagas  haud  ita  graves , operationes  rite 

factas,  malorum  consequentium  expertes,  ut  sanguinis  intus  extusve 
effusi , et  qua? , quum  ita  se  bene  habeant , ad  praevidendam  sana- 
tionem citissimam  conducunt,  diu  tamen  posse,  cicatrice  non  ob- 
ducta, hiantes  perstare,  et  quidem  ab  externis  modo  enarratis  causis 
mortem  aegrotantibus  inferre  : quia  nempe  causae  illae  in  vulnera 
agentes  eruptioni  malorum  accidentium  praesunt  a quibus  aegroti 
perimuntur. Et  quidem  adeo  verum  est  a nervis  Chirurgo  in  curandis 
vulneribus  maxime  praemetuendum  esse  malum  quoddam  subo- 
riens , ut  aliqui  viso  vulnerarii  cultro  delitescentes,  alii  fortitudinem 
animi  simulantes,  alii  acutos  passi  dolores,  mortem  non  evadant. 
Unde  celeberrimum  illud  Doctoris  Dupuytren  effatum  : « Vim  nervo- 
» sam  sese  ut  sanguinem  habere,  illius  nempe  a doloribus  corporis  et 
« mentas  angoribus  exstingui  posse  virtutem , ut  ab  effusionibus 
» nimiis  exhauriri  sanguinis  fontem.  » 

Non  minus  conducit  ad  operationem  et  vulnerum  exitus  praevi- 
dendos notitia  diversorum  climatum  a quibus  mala,  sive  externa,  sive 
interna  augmentum  symptomatum  accipiunt,  cujus  ipse  ego  testis 
fuinuper  in  Hispania,  quo  ad  nostros  milites  curandos  missus  fueram. 

Vidi  nempe  multos  membris  diminutos  seu  amputatos  propter 
inclementiam  aeris  ardentioris  vitare  non  potuisse  turbam  ma- 
lorum accidentium  quibus  aggravabantur  mala  eorum  primordia. 
Ex  quo  inferendum  est  tantum  influere  aeris  temperiem  in  morbos 
et  vulnera,  quantum  ex  aetatibus  et  sexibus  variis  varia  possunt 
suscipere  incrementa. 

Causae  etiam  mortis  post  gravia  vulnera  et  post  magnas  opera- 
tiones chirurgicas , aliae  generales  sunt , alia*  speciales. 

Sic  in  vulneribus  encephali  causae  mortis  multum  differunt  a 
causis  quae  observantur  vulneribus  supervenientes  pectoris  et  ab- 
dominis. Et  hae  quidem  generaliter  etiam  considerari  possunt , quia 
videlicet  a vasis  sanguineis  et  nervis  percurruntur.  E vasorum  laesione 
sanguinis  multi  deperditio  oritur  aut  interna  aut  externa.  Internam 
sequetur  syncope,  et  mors  cito  aderit.  Externam  sequetur  effusio 
sanguinis  in  aliqua  trium  cavitatum  , cui  non  tam  subito  successerit 
syncope , si  tunc  coagulati  sanguinis  aliqua  moles  effusioni 

sanguinis  intrinsecus  obstare  poterit.  E,t  revera  visa  est  quando- 
que effusio  sanguinis  ad  intus  ex  operatione  chirurgica  proveniens 
mortem  inducere  simul  ac  sanguis  intus  effusus  e loco  ubi  coagmen- 
tatus steterat  depulsus  est,  nec  ulla  alia  moles  sanguinis  condensat 
eumdem  locum  cito  occupaverat. 

Mortem  afferet  etiam  laesio  vasis  alicujus  calvariae  seju  persyncopem, 
seu  per  compressionem  cerebri. 

Laesio  trunci  arterialis  in  cavitate  thoracis  sequaces  habebit  in- 
trinsecus effusionem  sanguinis  , et  post  eam  , oppressionem  et 
mortem. 

Abdominis  vulneribus  sua  sunt  etiam  accidentia  lethajja  per 
effusionem  ad  intus  sanguinis,  bilis,  urinae,  sordium  fecalium,  etc. 

Omissis  nunc  causis  mortis  quae  cuique  organo  peculiares 
sunt,  causas  perscrutemur  generaliores  et frequentiores  mortis  qua? 
prosperum  eventum  operationis  ad  normam  artis  optime  perfectae 
perrumpunt,  illas  in  symptomatibus  nervosis reperiemus,  in  relatio- 
nibus systematis  nervosi  ad  encephalon,  et  perpendendum  nobis 
erit  ante,  interdum  et  post  inflictum  vulnus,  moralis  animi  sta. fU^ » 
quia  aeger  haud  minus  mente  quam  physico  vulneris £tatu  afficitur. 

Apud  figueroas  in  Catalonia,  vocatus  fui  ad  curandum  querp- 
dam  cui  inter  venandum  catapulta  portativa  in  manu  explosa  et 
disrupta  fuerat.  In  duas  partes  ferreus  canalis  separatus  erat,  alia 
cum  lignea  posteriori  clava  in  manu  restiterat,  alia  rapide  vibrata 
cecidit  in  partem  lateralem  dextram  faciei,  in  qua  scissurae  fuerunt 
divisae  cutis  qua  contegitur  collum  ossis  maxillaris,  quae  supra  mus- 
culum masseterem  obtenditur,  et  quae  ad  os  zigomatis  pertingit, 
lextura  apparebat  glandulae  parotidis,  quae  quidem, npn  intacta  erat, 
nec  canalis  excretor  hujusce  glandulae  illaesus,  et  pars  inferior  ossis 
genae  fracta  erat. 

In  primis  vulneris  temporibus , tanquam  simplex  curatum  , ad 
sanationem  properabat.  At  die  quindecima  aut  vigesima  , superve- 
nerunt intensi  dolores  versus  capitis  latus  in  quo  sedes  erat  vulneris. 
Qui  mox  ad  cervicem,  ad  partes  colli  contiguas,  et  ad  humerum 

usque,  quasi  per  ramos,  pertenderunt.  Febris  subito  excanduit,  et 
delirans  aeger,  tres  dies  post  hanc  dolorum  accessionem,  interiit,  in- 
vita medici  in  hac  urbe  exercentis  ope,  cujus  consilio , omne  artis 
auxilium  adhibitum  fuerat , ad  inhibendam  cerebri  inflamma- 
tionem. 

Ex  cadaveris  autopsia  certiores  facti  sumus  vulnus  jamjam  se  con- 
solidaturum fuisse  , eo  quod  nihil  insoliti  in  illo  deprehendebatur. 
Verum  laesus  erat  unus  ex  ramis  praecipuis  nervi  facialis , qui  tamen 
non  omnino  divisus  erat.  Prope  locum  huncenatus  eratquasi  quidam 
ganglio,  e quo  videbantur  emanere  filusculi  nervosi  novissime  for- 
mati, qui  colore  rutilante  haud  aegre  discernebantur  a quibusdam  ra- 
musculis e ramis  aliis  provenientibus. 

Exeunte  anno  1825,  Barcinone  Francis  dedita,  plerique  saucii 
milites  Hispani  (Constitutionales  dicti)  in  Perpinianum  convecti 
fuerunt,  exceptis  tamen  qui  magis  laesi,  in  nosocomio  militari  ad 
Perthus  remanserunt,  crediti  Doctoris  Alquier,  praeclari  Chirurgi, 
curis.  Cuidam  ex  sauciatis,  quorum  curationi  allaborabamus,  pars 
extrema  et  inferior  femoris  fracta  erat  per  globulum  plumbeum  quo 
transverberatum  os  fuerat  subter  utrumque  condylum.  Suppuratio 
abundans  erumpebat,  et  secum  eduxerat  magnum  numerum  ossis 
fracti  quisquiliarum , articulationem  femorotibialem  invaserat  pro- 
digiosa tumescentia,  quae  usque  ad  partem  superiorem  femoris  sese 
extendebat.  /Eger  febri  continua  correptus  erat , quae  tamen  multis 
hirudinibus  applicitis  cedere  videbatur,  et  largis  cataplasmatibus 
emollientibus. 

Exesae  per  suppurationem  partes  femoris  spongiosae,  induxerunt 
ad  amputandum  femur  per  operationem  quae  gallice  dicitur  d lam- 
beaux,  quia  carnes  tam  morbidae  erant  et  molles,  ut  perdifficillimum 
fuisset  uti  amputandi  methodo  circulari. 

Amputatione  facta,  vulnus  emittebat  justam  suppurationem.  At- 
tamen aeger  decima-octava  aut  vigesima  die  in  febrim  incidit,  quam 
in  eodem  ferme  temporis  momento  secutum  est  delirium  triste  et 
taciturnum,  in  quo  aeger  sibi  mortem  maturare  tentabat,  avulso 
vulneris  apparatu.  Dira  erant  ejus  responsa,  musculorum  contrac- 

tus  anomali,  et  praecipue  musculi  maxillae  inferioris  elevatores  valide 
convulsi.  Tetanica  colli  rigiditas  ampliata,  lingua  humida , epigas- 
trum  sub  tactu  dolens,  respiratio  stertorosa  et  spasmodica,  pulsus 
mire  variabilis  equidem  in  trajectu  ejusdem  arteriae  in  diversis  diei 
cujusque  horis,  transpiratio  viscosa,  et  urinae  pene  suspensae.  Initio 
hujus  ataxici  status,  antiphlogistica  diaeta  praescribebatur  cum  eva- 
cuationibus sanguinis  localibus.  Jussus  potionem  aquae  hordeaceae 
bibere,  renitens,  haustu  tamen  modice  et  aegre  adsumebat.  Sym- 
ptomatibus inflammatoriis  evanescentibus,  status  tetanicus  restabat, 
cui  deturbando  opium  gummi  dilutum  administratum  fuit  per  mi- 
nutulas primo  doses,  quae  deinde  ad  octodecim  grana  singulo 
quoque  die  datae  fuerunt.  Sexta  post  hebdomade,  aeger  ad  perfectam 
sanationem  pergebat,  et  tribus  continuo  mensibus  in  nosocomio 
mansit  ad  sanitatem  suam  plane  confirmandam,  qua  integre  recepta, 
exiit  valens  et  laetus.  Certum  medicis  exemplum  efficacis  opii 
in  traumaticis  tetanis,  et  testimonium  ad  laudem  eorum  a quibus 
in  illa  urbe  propositum  fuerat  hoc  remedium. 

Nobis  quoque  idem  aeger  exemplum  praebet  obstaculorum  occur- 
rentium in  progressu  morborum. 

Praeclarus  Doctor  Roux , quem  nuper  consultaverat  quidam  aegro- 
tans super  exsudatione  purulenta  in  vicinitate  intestini  recti,  malo 
inspecto  , fistulam  recognovit  stercoralem  , natura  sua  simplicis- 
simam , uno  constantem  trajectu , et  sine  callositate  ulla.  JEge r ipse 
diem  statuit  futurae  operationis,  quae  postridie  efficitur  ea  industria 
qua  pollet  chirurgus  ille  praestantissimus.  JEger  se  ipse  pusilli  animi 
incusat  et  ignavi,  quod  prae  operatione  cultellum  tantopere  metuerit, 
quem  tamen,  inter  operationem,  nec  ita  dolorificum  , nec  tam  lon- 
gos dolores  creantem  experiebatur,  ac  ipse .praemetuerat.  Juxta  so- 
litam artis  methodum  vulnus  curatum  est,  et  aeger  quieti  adstrictus 
et  diaetae  severiori,  a quibus  maturatur  ortus  carunculorum  quos 
reprimit  admotio  nitratis  argentei  fusi.  Decima  die,  aeger  sibi  ni- 
mium confisus,  veniam  e lecto  surgendi flagitat,  quawn  abnuit  Doc- 
tor sane  providus,  ne  citius  surgenti  in  pejus  retro  iret  sanatio  quae 
ad  prosperum  finem  properare  tam  certe  videbatur.  Duodecima 

tamen  die,  febris  erumpit,  mutatur  facies,  thoracica  membra  tu- 
mescunt, et  tredecima  vixerat,  nullo  tamen  in  diaeta  errore,  nulla 
in  curatione  culpa,  rebus  omnibus  ad  sanationem  conspirantibus, 
nisi  quod  aeger  , sensu  ipso  mortis  praeconcepto  et  intra  se  occluso, 
mortuus  est  mortis  ipsius  metu. 

Vulnus  quodcumque  fuerit,  si  nulla  illi  complicatio  nervosa  ac- 
cedat , spem  perfectae  curationis  praebebit , sicut  docent  commentaria 
Regiae  Chirurgorum  Parisiensium  Academiae  , in  quibus  legitur  : 
De  separatione  quatuor  pedis  digitorum  cum  parte  tendinum  flec- 
tentium avulsa.  Chirurgus  Talin  , observationis  auctor,  lectorem 
meminisse  jubet  a se  non  neglectam  fuisse  praevisionem  accidentium 
quae  ex  contusione  , dilaniatione  et  avulsione  partium  nervosarum 
oriri  possent ; ideoque  diaetam  parum  succulentam  praescripsit.  San- 
guinem misit  bis  ex  aegri  brachio  , et  bis  e pede,  intra  viginti  quatuor 
horas  , et  copiose  potare  jussit  ptisanam  simplicem.  Invitis  tamen 
his  praecaventibus  curis,  accessit  acutus  dolor,  cum  convulsivis  mo- 
tibus in  crure,  febre,  delirio,  et  tamen  sublato  primo  apparatu,  vul- 
neris status  nihil  offerebat  quod  metuendum  esset.  Duo  papaveris 
capita  duabus  lagenis  emollientis  decoctionis  addere  jussit;  qua 
unaquaque  hora  linteamina  vulneri  adpressa  fieri  madida  voluit, 
identidemque  tegro  porrigi  julepum  anodynum  , cujus  ope  defer- 
vesceret febris.  Crus  quoque  dedit  tyroni  chirurgo  intra  paroxysmos 
spasmodicos  sublevandum  et  intra  septimum  octavumque  diem, 
cessantibus  nervosis  quae  acciderant  malis,  suppuratio  successit, 
et  aeger  mox  ad  sanationem  pervenit. 

In  observatione  sequenti,  Recoli n , ad  annum  1735,  de  homine 
scribit  vulnerato  per  avulsionem  primae  phalangis  a secunda  pollicis; 
cui  quidem , quum  nec  haemorragia,  nec  suppuratio  curationi  ob- 
stitisset, sensus  tamen  doloris  adeo  exacerbatus  aderat;  ut  deoimo- 
quinto  die  aeger  nullum  vel  levissimum  linteum  vulneri  applicari 
pateretur. 

Quaecumque  celeberrimus  Morand  de  vulneribus  scripsit  per 
avulsionem  factis, suaderent  ponendas  esse  mortis  causas  in  haemor- 
ragiis  quae  aegrotantibus  accidere  possunt.  Contrarium  tamen  expe- 

nentia  constat,  et  recte  per  physicam  comprobatur  talia  vulnera 
tam  mali  omnis  in  primo  aspectu,  per  suppurationem  sanari  amplam 
et  citam , quae  tamen  non  semper  advenit ; et  inde  eveniunt  angor 
ille , nervosae  affectiones  sympathicae,  quas  nihil  componere  potest , 
nisi  sanguinis  missio  , alimentorum  abstinentia , et  potulentorum 
fervorem  compescentium  copia. 

Ex  sententia  igitur  Magistri  aequo  jure  tam  celebrati  ac  fuit  vir 
ille  praeclarus  Morand,  suppuratio  cujuscumque  sit  bonae  vel  malae 
indolis,  ab  alia  semper  pendet  causa.  Si  enim  eretismus  sese  evol- 
verit, suppuratio  magnas  subit  mutationes,  et  praxis  quidem  osten- 
dit, in  majori  casuum  numero,  non  per  localia  medicamenta  modi- 
ficari vulnerum  statum,  sed  tantum  per  generalia  quae  eruptioni 
obstant  nervalium  symptomatum;  aut  quae  aegrotantem  excitant, 
cujus  vires  prolabuntur  tam  necessariae  ad  exsequendas  vitae  func- 
tiones. 

Certum  etiam  patebit  ex  observatione  quam  jam  jam  relaturus 
sum,  quantum  ad  nervosum  systema  attendere  debeamus,  utpote 
frequentiorem  mortis  causam  in  vulnere  quod  in  reliqua  membri 
parte  parti  amputatae  succedit. 

Scilicet  in  vulneribus  per  arma  pyrio  pulvere  globos  ferreos, 
plumbeosve,  aut  lapideos  jaculantia,  amputatio  quae  vulgo  dicitur 
de  Boucher  f maxime  peragenda  est,  propter  metuenda  mala  sub- 
sequenda et  propellenda.  Inter  multas  tamque  discrepantes  malorum 
congeries  hisce  vulneribus  superaccidentes , fragmenta  detritorum 
ossium  apicesque  intro  penitus  vibrantur,  a quibus  irritantur  et 
perpunguntur  aponeuroses  et  textus  omnis  generis,  et  inde  exsur- 
gunt tentigines,  tumores,  intumescentium  partium  rigiditas,  sensus 
acrior,  febris  acuta,  spasmata,  ingentes  abcessus,  gangrenosa  di- 
vergia,  gangrena  ipsa,  revulsio  ad  intus  materierum  purulentarum, 
congestiones  earum  internae,  etc. , quot  obices,  quot  mortis  causa;, 
quaecumque  sit  pars  in  qua  tot  existunt  perturbationes  ! 

Boucher , cui  proprium  est  tres  periodos  admittere  ad  ordinanda 
in  classes  varias  mala  ex  vulneribus  istis  nascentia,  in  prima  quae 
ictui  impacto  protinus  inhaeret  cum  stupore,  apparent  consecutiva 

ferociter  accidentia,  tensio,  tumescentia  inflammatoria,  pungentes 
dolores,  febris,  et  nervosa  omnia  symptomata,  quas  illi  tantopere 
metuenda  erant,  ut  patet  e duabus  aliis  classibus  periodisve , quo- 
niam simul  ac  nihil  jam  ultra  a febre  pertimescendum  erat,  spem 
concipiebat  sanandi  vulneris.  In  secunda,  tempore  procedente,  pro- 
cedunt etiam  symptomata  majus  minusve  expansa,  majus  minusve 
vitalem  compagem  corruptura.  In  tertia  periodo  , tempore  ulterius 
procedente,  symptomata  deferbuerunt,  aut  omnino  evanuerunt; 
quod  expectatum  tempus  eligebat  Chirurgus  Faure,ad  operationem 
feliciter  peragendam.  Ait  enim,  de  infelici  exitu  amputationum  post 
pugnam  Fontenoieam  peractarum  loquens  : « diceres  saucios , quo 
citius  operationem  subigebant , eo  citius  etiam  amputationum  vic- 
timas perivisse  », 

Boucher  vero,  ut  videtur,  amputationes  quam  citissime  fieri  ju- 
bebat, ne  hanc  operationem  subsequi  solita  symptomata  mortem 
segris  accelerarent.  Boucher  quidem  ait  magna  vulnera  semper  esse 
mali  ominis,  non  modo  propter  virium  prostrationem,  quae  diu- 
turnis et  copiosis  suppurationibus  succedit , sed  etiam  per  febrim 
quae  sequitur  et  quidem  creat  suppurationem  ipsam.  At,  ait  iterum 
Boucher  , ex  his  periculum  enascens  vulneribus  ultra  extenditur. 
Si  quidem  nervosarum  partium  irritatio  , inflammatio , tumefactio 
pertimescendae  sunt,  itemque  pungentes  convulsionibus  accedentes 
dolores,  abcessuum  serpentes  tubuli,  gangraena,  febris  intensior, 
alvini  fluxus,  et  totius  oeconomiae  animalis  subversio.  Ex  novem  homi- 
nibus quos  enarrat  Boucher,  amputatos  fuisse  in  prima  vulneris  pe- 
riodo , nullus  non  sanitatem  recuperavit ; occubuerunt  vero  qui- 
cumque vulneri  accidentibus  hisce  symptomatibus , quasi  totidem 
praedae,  derelicti  fuerant. 

Chirurgi  Poneyes,  in  exercitu  Belgico  agentis,  observatio  legitur 
vulneris  per  missile  pyrium  ad  sinus  frontales  adacti , a quo  con- 
tritis istis,  ex  pede  aegrotanti  octies  missus  fuit  sanguis,  et  nervosis 
accidentibus  evanescentibus , aeger  convaluit. 

Doctor  Quesuay , de  suppuratione  scribens , asserit  in  suppura- 
tionibus non  stare  causas  mortis  frequentiores , contra  vero , per 

justam  bonique  caracteris  suppurationem , aegrum  sanum  evadere 
eo  quod  ab  illa  praepediantur  nervosa  symptomata  quominus  erum- 
pant; quae,  si  eruperint,  brevi  supprimitur  suppuratio. 

Regius  Archi-Chirurgus  Lamartiniere,  in  suo  de  curatione  vulne- 
rum a missilibus  pyriis  inflictorum  commentario,  inter  caetera  ejus 
dem  Academiae,  cui  condendae  auctor  fuerat,  ait : nullus  est  eorum  qui 
chirurgicam  artem  exercent,  qui  ignoret  quantum  periculi  eveniat 
e commotione  quam  sequuntur  stupor  et  inertia  solidorum.  Ista 
quidem  ultro  opplentur,  quia  omnem  potestatem  in  fluida  reverbe- 
randi amiserint,  ideoque  humorum  omnis  generis  coagulatio  , ani- 
malium spirituum  perturbatio,  vitalis  actionis  torpor,  periculosius 
efficiunt  id  vulneris  genus , ac  omnis  apparens  intertritio  a solutione 
continua  mollibus  partibus  allata,  et  quidem  ab  ossium  ipsorum 

confractione Ac  rursus  in  eodem  commentario  addit  : 

« Detritae  partes,  si  morentur,  inertes  deponuntur,  sinus  exca- 
vant, febris  et  alia  irrumpunt,  quibus  aliquando  necantur  aegro- 
tantes, quum  jam  ex  primorum  accidentium  cessatione  certior  efflo- 
rescebat spes  bonae  illis  valetudinis  restituendae.  ...»  Et  iterum  : 

« Ipsi  prospere  successisse  curandi  modum  quali  utuntur  medici 
ad  depellendas  febres  putridas  e causa  interna  exortas  , ideoque 
curationes  prophylacticas  adhiberi  posse,  priusquam  periculum  ac- 
creverit. Inquies  sauciorum  , mutatae  qualitas  et  quantitas  suppura- 
tionis, anxietas,  febrilesque  aliquot  motus,  admonent  res  deteriores 
futuras  mox  esse.  Et  tunc  quare  nam  praevio  modo  non  succurren- 
dum iis  foret?  Quum  certum  habeatur  ferales  miasmatum  effectus 
praepediri  per  eamdem  agendi  rationem  quae  aliis  quandoque  me- 
detur , quum  jam  irruperunt. 

Haec  praecaventia  auxilia  a longe  remotiori  tempore  petenda  sunt, 
et  experimentis  constat  pericula  ex  gravibus  vulneribus  multipli- 
ciorique  malorum  adjunctorum  agmine  [furentibus  suborientia, 
minus  e laesione  locali  emanare  , quam  ex  oeconomiae  functionibus , 
quas  perturbant  nervosae  et  sympathicae  affectiones  , passionesve , 
e quibus  exsurgit  febris  secundaria,  quae  saepe  saepius  in  pejus  ruit. 
Neminem  latet  fieri  ut,  quotiescumque  nervosum  systema  eretismo 

riget , seu  vulneris  effectu , seu  horrore  quo  multi  corripiuntur  su- 
bito ac  nuntio  perculsi  sunt  necessariae  alicujus  operationis  sub- 
eundae, febris  invadat  acutissima.  Nemo  nescit  febrim  , si  primae  viae 
obstruantur,  plerumque  suboriri,  quae  emeticis  et  laxantibus  pel- 
litur; et  istud  quidem  nullo  labore  deprehendere  pervium  est  in 
vulneribus  curandis  militum  missili  pyrio  percussorum  , qui  nulli 
vivendi  regulae  obsequentes,  modo  famem  patiuntur,  modo  alimen- 
tis sese  ingurgitant  crassissimis  et  vilissimis.  Si  febrilis  status  suam 
non  in  saburra  vel  oppletione  primarum  viarum  causam  habet,  sed 
tantum  in  reactione  nervosi  symptomatis,  optime  tunc  et  felicissime 
adhibentur  peruv.  cortex  et  antispasmodica  adversus  mortis  causas. 

Dixi,  perspecta  quaestionis  de  qua  nunc  agitur  natura,  vulnys  seu 
consulto,  seu  inconsulto  inflictum,  majus  minusve  , simplex  aut 
malis  pluribus  adjunctis  constans , semper  sub  eodem  aspectu  viden- 
dum esse  ratione  habita  causarum  quae  mortem  aegrotantis  inducere 
possunt.  Quocirca  legimus  etiam  in  scriptis  bene  multis,  a vulneribus 
non  ita  pro  sua  habitudine  spectabilibus  , accidentia  mala  parta 
fuisse  adeo  gravia  ut  saepissime  in  mortem  ab  illis  aegroti  praecipitati 
sint.  In  medicina  operatoria  Doctoris  Sabatier  reperitur,  post  sangui- 
nem missum  e pede  cujusdam  mulieris , hanc  ipsam  brevi  motibus 
convulsivis  correptam  fuisse  qui  ad  extremam  usque  partem  laesam 
sese  propagaverunt,  et  inde  totum  corpus  invaserunt.  Accidentibus 
hisce  malis  nulla  adjuncta  fuit  tumefactio,  nec  ante  sex  hebdomades 
elapsas  miseranda  haec  mulier  doloribus  liberata  est. 

Praestans  idem  vir  aliam  observationem  profert  priori  similem, 
juvenis  nempe  in  genu  gladio  vulnerati  ad  partem  inferiorem  et  in- 
ternam laevi  femoris  supra  trajectum  nervi  et  venae  Saphenae.  Juve- 
nis ille  vulnus  non  perceperat  antequam  domum  reversus  fuisset. 
Yix  sanguis  effluens  inhiberi  potuit,  tumor  brevi  et  febris  accessere 
et  dolor  in  parte  laesa.  His  accidentibus  remotis,  successit  tremor 
initio  quidem  levis,  at  subinde  violentior  in  crure  et  femore.  Frustra 
omne  tentatum  fuit  ad  compescendum  adventitium  illud  malum , 
nec  nisi  longo  post  tempore  expeditus  hujus  membri  usus  redinte- 
gratus est. 

Magistri  Sanson  et  Begin  eidem  exemplo  assimilant  duos  illos  pue- 

ros  quos  enarravit  Doctor  Bosquillon  mortuos  esse,  alium  nono  die, 
alium  oclavo-decimo,  post  missionem  sanguinis  e jugularia.  Non  nisi 
mortuis  jam  introspici  potuit  punctum  fuisse  ramusculum  quemdam 
quem  ramus  anterior  tertii  nervorum  paris  cervicalis  mittit  ad  ana- 
stomosim  cum  nervo  vago  et  ansa  inversa  hypoglossis,  et  sic  causam 
fuisse  accidentium  quae  vivis  supervenerant. 

Addunt  Doctorem  Dupuytren  jam  observasse  nodositatem  fieri 
dolorificam  in  loco  sectionis  imperfectae  alicujus  nervi,  e qua  nodo- 
sitate divergunt,  tanquam  e centro,  irradiationes  neuralgicae.  Quanti 
sit  momenti  haec  observatio  in  casibus  perficiendae  sectionis  im- 
perfectae nervi  alicujus  ultro  intelligitur  ! 

Resumenti  mihi  quaecumque  hactenus  dicta  sunt,  nemo  quisquam 
abnuet  mortis  causas  gravibus  vulneribus  accedentes,  modis  numero 
infinitis  variari  posse  pro  variis  sauciorum  habitudinibus  , diathe- 
sibusque  , aetatibus,  sexubus , etc. ; ab  haemorragia  quae  majorum 
vasorum  laesiones  sequitur,  mortem  maturari  post  graviores  ope- 
rationes , et  ex  inflammatione  erumpere  posse  tristia  et  letbalia  quae- 
dam accidentia. 

Reputanti  vero  mihi  quaestionis  auctorem  quae  mihi  sorte  evenit 
discutienda,  unicum  habuisse  scopum,  ut  quicumque,  scilicet  cui 
disputanda  foret , non  directis  attenderet  malis  secundariis  ex  aliquo 
vulnere  aliquave  vulneraria  operatione  enascentibus  , visum  est 
generalibus  insistendum  esse  hisce  accidentibus  a vulnere  quo- 
cumque creatis.  Si  quidem  experimur  simplicissimas  aliquando 
laesiones  let hales  fieri  perinde  ac  gravissimas,  ex  utroque  earum 
genere  prodeuntibus  nervosis  ataxicisque  symptomatibus.  Imo,  si 
post  lithotomias  inflammationi  succumbant  secti  , nonne  tum  in 
nervosum  systema  refundenda  est  mortis  causa  ? Etenim  qui  fieri 
posset  inflammatio  accidens,  nisi  praevia  quadam  irritatione  cujus 
adscitae  causa  in  nervoso  systemate  requirenda  est  ? 

itaque,  sive  causam  mortis  perpendamus  in  sauciato  homine  de 
quo  egi  urbem  colente  Figueroam  , sive  in  amputato  apud  Barci- 
nonem , aut  operatae  a Doctore  Roux  fistulae  exitum,  aut  quaecumque 
exitiosa  vulneribus  accesserunt  ab  avulsione  effectis  qualia  narrant 
m scriptis  suis  vulnerarii  medici  Talin , Recolin,  Morand ; seu  di- 

versas  inter  se  conferamus  opiniones  Doctorum  Boucher  et  Faure, 
quoad  tempus  in  quo  peragendae  sunt  amputationes  post  vulnera  a 
missilibus  pyriis  impacta,  excepta  tamen  Doctoris  Faure  volun- 
tate sauciatos  laesi  membri  usu  non  destituere,  utrumque  horum 
et  omnes  ante  dictos , hominum  vitae  conservandae  aequo  stu- 
dio allaborantes  deprehendemus  uno  eodemque  motos  metu  , ne 
videlicet  nervosa  consequerentur  lethalia  symptomata.  Boucher 
quam  citissime  amputari  jubebat  ut  averterentur  tetanica  acciden- 
tia , Faure  vero  cunctari  donec  ea  penitus  evanida  fuissent,  ut 
jam  ab  iis  nihil  pertimescendum  esset.  Quesnay  solam  in  justa  sup- 
puratione spem  respicit  nullius  futuri  cujusquam  accidentis  mali , 
dum  vulnus  cicatrici  obducendae  obviam  procedit. 

Causas  igitur  mortis  quibus  pro  sua  gravitate  procurrere  difficil- 
limum est,  videri  mihi  videor  eas  esse  quae  in  aggerationibus  ner- 
vosis ataxicisque  attribuendae  sunt,  sive  cum  Doctore  Pinei  laesioni- 
bus referantur  sensibilitatis,  ut  loquitur,  aut  motilitatis  quandoque 
per  excessum r concentrationive  cuidam  locali,  quandoque  per  de- 
fectum, perversoque  etiam  virium  statui;  sive  novissimae  sententiae 
obsequentes  admittamus  eas  esse  symptomata  phlegmasiae  encepha- 
licae , continuo  nobis  praesumendum  foret  ex  hisce  malorum  com- 
plicationibus majora  profluere  pericula  in  gravibus  curandis  vul- 
neribus. Quod  quidem  eo  verius  est,  quod  , ut  saepe  observandum 
offert  in  sua  praxi  clinica  praeclarus  Doctor  Roux  periodos  suas 
cursu  non  minus  rapido  quam  terribili  absolvant. 

AEquo  etiam  jure  mihi  ac  celeberrimo  Bichat  immatura  morte  me- 
dendi scientiae  praerepto  in  suo  de  vita  et  morte  libro  dicere  liceat: 
« in  potestate  medici,  ex  praesentibus  artis  suae  datis  stare  ut  sui  acie 
ingenii  trans  velum  adacta  , quo  densissime  in  quibusdam  occur- 
rentibus morbis  naturae  operationes  obducuntur,  introspicere  possit. 
Quodnam  tam  provido  constans  judicio  ingenium  , in  tali  casu  ter- 
minos strictae  observationis  superare  audebit  ? Ad  varias  mortis 
causas  arguta  analysi  apprime  perspiciendas,  praecipienda  esset  chi- 
rurgicalis  experientia  aevo  hodierno  nondum  acquisita , et  quae  non 
nisi  ex  visis  plurimis  aegris  efflorescit. 


